চাকরি দেওয়ার নামে লক্ষ লক্ষ টাকার প্রতারণা ও গৃহবধূকে ধর্ষণ, গ্রেফতার যুবক

বসিরহাট: চাকরি দেওয়ার অজুহাতে গৃহবধূকে লাগাতার ধর্ষণের অভিযোগ এক যুবকের বিরুদ্ধে। চাকরির লোভ দেখিয়ে গৃহবধূর সঙ্গে লক্ষ লক্ষ টাকার প্রতারণা! ঘটনা উত্তর ২৪ পরগনার বসিরহাট মহকুমার বাদুড়িয়ার থানা এলাকায় (Baduriya Police Station Area)। ইতিমধ্যেই গৃহবধূর অভিযোগের ভিত্তিতে অভিযুক্তকে গ্রেফতার করেছে স্বরূপনগর থানার পুলিশ (Swarupnagar Police Station)। বৃহস্পতিবার তাকে বসিরহাট মহকুমা আদালতে (Basirhat Subdivisional Court) পেশ করা হবে।

সূত্রের খবর, চাকরি দেওয়ার নাম করে বাদুড়িয়া থানা (Baduriya Police Station Area) এলাকার এক মহিলার কাছ থেকে কয়েক লক্ষ টাকা হাতিয়ে নেয় স্বরূপনগর থানার বাংলালি গ্রাম পঞ্চায়েতের তেতুলিয়া খালদারের যুবক উত্তম বিশ্বাস। এমনকি সুযোগ পেয়ে ফাঁকা বাড়িতে তাঁকে ডেকে নিয়ে একাধিকবার ধর্ষণ করে উত্তম। ঘটনার পরই স্বরূপনগর থানায় (Swarupnagar Police Station) লিখিত অভিযোগ দায়ের করেন বাদুড়িয়ার ওই ৩৫ বছরের গৃহবধূ।

আরও পড়ুন: প্রকাশিত হল ২০২৩-এর প্রাথমিক টেটের ফল, পাশের হার কত?

তাঁর অভিযোগ, চাকরি দেওয়ার নাম করে ওই যুবক লক্ষ লক্ষ টাকা হাতিয়েছে এমনকি সেই সুযোগে তাঁকে একাধিকবার ধর্ষণ করেছে। এরপরই তদন্তে নামে পুলিশ। গৃহবধূর লিখিত অভিযোগের ভিত্তিতে বুধবার গভীর রাতে তেতুলিয়া বাস স্ট্যান্ড সংলগ্ন এলাকা থেকে উত্তম বিশ্বাসকে গ্রেফতার করে স্বরূপনগর থানা পুলিশ (Swarupnagar Police Station)। আজ তাকে বসিরহাট মহকুমা আদালতে পেশ করবে পুলিশ।

দেখুন অন্য খবর